Verejný obstarávateľ: Mestská časť Bratislava–Petržalka, Kutlíkova 17, 852 12 Bratislava
v mene: Kultúrne zariadenia Petržalky, Rovniankova 3, 852 01 Bratislava 

Verejná súťaž

podľa ustanovení §§ 113 – 116 (podlimitné zákazky bez využitia elektronického trhoviska) zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej „zákon o verejnom obstarávaní“)

SÚŤAŽNÉ  PODKLADY

Predmet zákazky: 	Zateplenie strechy s časťou fasády a obnova bleskozvodu Domu kultúry Zrkadlový háj na Rovniankovej 3, Bratislava

Súlad súťažných podkladov so zákonom o verejnom obstarávaní potvrdzuje procesný garant: 

                  	
  Ing. Karol Holásek
       referát verejného obstarávania

OBSAH  SÚŤAŽNÝCH  PODKLADOV 

A.1   Pokyny pre uchádzačov/záujemcov
1.	  Identifikácia verejného obstarávateľa		
2.	  Predmet zákazky				
3.	  Rozdelenie predmetu zákazky			
4.	  Miesto uskutočnenia predmetu zákazky 
5.	  Trvanie zmluvy alebo lehoty uskutočnenia
6.	  Zdroj finančných prostriedkov		
7.	  Vyhotovenie ponuky			
8.	  Jazyk ponuky			
9.	  Variantné riešenie				
10.	  Mena a ceny uvádzané v ponuke
11.	  Obsah ponuky			    	
12.	  Náklady na prípravu ponuky
13.	  Oprávnenie predložiť ponuku – záujemca/uchádzač		
14.	  Predloženie ponuky, doplnenie, zmena a odvolanie ponuky
15.	  Označenie obálky ponuky
16.	  Miesto a lehota na predkladanie ponuky
17.	  Lehota viazanosti ponuky
18.	  Dorozumievanie medzi verejným obstarávateľom a záujemcami/uchádzačmi
19.	  Vysvetľovanie a doplnenie súťažných podkladov
20.	  Obhliadka miesta uskutočnenia predmetu zákazky 
21.	  Otváranie ponúk
22.	  Posúdenie splnenia podmienok účasti
23.	  Vyhodnocovanie ponúk
24.	  Informácia o výsledku vyhodnocovania ponúk
25.	  Uzavretie zmluvy
26.     Ďalšie informácie

A.2   Kritériá na vyhodnotenie ponúk a pravidlá ich uplatnenia

B.1   Opis predmetu zákazky

B.2 	Spôsob určenia ceny

B.3   Obchodné podmienky uskutočnenia predmetu zákazky 

A.1  POKYNY PRE UCHÁDZAČOV / ZÁUJEMCOV

1	Identifikácia verejného obstarávateľa 
Názov organizácie:	Mestská časť Bratislava-Petržalka
Adresa sídla:	Kutlíkova 17, 852 12 Bratislava
V mene:	Kultúrne zariadenia Petržalky, Rovniankova 3, 852 01 Bratislava
Krajina:				Slovenská republika
IČO:	00 603 201
Kontaktná osoba: 	Ing. Karol Holásek
Telefón:	02/68 288 853
E-mail:	karol.holasek@petrzalka.sk	
Internetová adresa (URL):	www.petrzalka.sk 
Verejný obstarávateľ podľa § 7 ods. 1 písmeno b) zákona č. 343/2015 zákona o verejnom obstarávaní.

2	Predmet zákazky
2.1	Názov predmetu zákazky: Zateplenie strechy s časťou fasády a obnova bleskozvodu Domu kultúry Zrkadlový háj na Rovniankovej 3, Bratislava
2.2 	Stručný opis zákazky: Podrobné vymedzenie predmetu zákazky tvorí samostatnú časť súťažných podkladov B.1 Opis predmetu zákazky (projektová dokumentácia a výkaz výmer).
2.3	Spoločný slovník obstarávania (CPV): 
Hlavný predmet; Hlavný slovník: 45.21.21.00-7; 45.44.30.00-4; Doplnkový slovník: IA13-5
2.4	Predpokladaná hodnota zákazky (bez DPH): 187 280,00 €.

3	Rozdelenie predmetu zákazky 
3.1	Predmet zákazky nie je rozdelený na časti. Uchádzač predloží ponuku na celý predmet zákazky.

4	Miesto uskutočnenia predmetu zákazky predmetu zákazky
4.1	Bratislava, Petržalka
4.2	NUTS kód: SK01 

5	Trvanie zmluvy alebo lehoty uskutočnenia 
5.1	Verejný obstarávateľ uzavrie na základe tohto verejného obstarávania zmluvu o dielo (ďalej len „zmluva”) na vykonanie stavebných prác podľa ustanovenia § 536 zákona č. 513/1991 Zb. Obchodný zákonník v znení neskorších predpisov.
5.2	Zmluva nadobúda platnosť dňom jej podpísania oboma zmluvnými stranami a účinnosť dňom nasledujúcim po dni jej zverejnenia podľa všeobecne záväzných právnych predpisov platných v čase podpísania zmluvy. 
5.3	Dĺžka trvania zmluvy na predmet zákazky: 3 mesiace. 
5.4	Podrobné vymedzenie zmluvných podmienok predmetu zákazky tvorí časť súťažných podkladov B.3 Obchodné podmienky dodania predmetu zákazky, vrátane časti súťažných podkladov B.1 Opis predmetu zákazky a bodu 10 časti súťažných podkladov A.1 Pokyny pre záujemcov a uchádzačov.

6	Zdroj finančných prostriedkov
6.1	Predmet zákazky sa bude financovať z prostriedkov verejného obstarávateľa formou bezhotovostného platobného styku v eurách na základe predloženej faktúry. Splatnosť faktúry je 14 dní odo dňa jej doručenia. 
6.2	Verejný obstarávateľ neposkytuje preddavok.

7	Vyhotovenie ponuky
7.1	Ponuka musí byť vyhotovená v písomnej forme, ktorá zabezpečí trvalé zachytenie jej obsahu, nezmazateľným atramentom rukopisom, písacím strojom alebo tlačiarenským výstupným zariadením výpočtovej techniky, ktorej obsah je pre fyzickú osobu čitateľný.
7.2	Uchádzač predloží písomnú ponuku podľa bodu 16.1 týchto súťažných podkladov v jednom listinnom origináli a v jednej elektronickej kópii na pamäťovom médiu (na CD/DVD nosičoch alebo na iných vhodných nosičoch), vo formáte súborov pdf v strojovo čitateľnom tvare (textové a tabuľkové výstupy), obrázkové výstupy vo formáte  pdf, prípadne vo formáte pre kompresiu súborov zip (ďalej len „CD/DVD nosič“). Na týchto CD/DVD nosičoch bude nahratá kompletná ponuka uchádzača tak, aby obsah CD/DVD nosičov bol identický s ponukou predloženou v písomnej/papierovej forme, pričom ak ide o doklady, ktoré sú v ponuke a sú podpísané alebo obsahujú odtlačok pečiatky, predkladajú sa v elektronickej ponuke s uvedením mena a priezviska osôb, ktoré dokumenty podpísali a dátumu podpisu, bez uvedenia podpisu týchto osôb a odtlačok pečiatky. CD/DVD je určené na účely zverejňovania dokumentov na webovom sídle verejného obstarávateľa, t.j. v profile, preto musia byť primerane označené vo väzbe na zachovanie mlčanlivosti o obchodnom tajomstve a o informáciách označených ako dôverné podľa § 22 zákona, ako aj vo väzbe na ochranu osobných údajov podľa platných právnych predpisov Slovenskej republiky (ďalej len „dôverné informácie“).
7.3	Uchádzač je zodpovedný za označenie a zabezpečenie súborov uvedených na CD/DVD v súlade so zákonom na ochranu osobných údajov podľa platných právnych predpisov Slovenskej republiky, aby mohli byť priamo použité na ich zverejnenie v profile. 
7.4	Ak ponuka obsahuje dôverné informácie, uchádzač ich v ponuke viditeľne označí. Verejný obstarávateľ odporúča, aby ponuka uchádzača predložená podľa bodu 11 týchto súťažných podkladov obsahovala uchádzačom vypracovaný „Zoznam dôverných informácií“ s identifikáciou čísla strany, čísla odseku, bodu a textu obsahujúceho dôverné informácie.

8	Jazyk ponuky
8.1	Ponuka a ďalšie doklady a dokumenty vo verejnom obstarávaní sa predkladajú v slovenskom jazyku.
8.2	Ak ponuku predkladá uchádzač so sídlom mimo územia Slovenskej republiky, musí predložiť doklady, ktorými preukazuje splnenie podmienok účasti vo verejnom obstarávaní v pôvodnom jazyku a súčasne predložiť preklad takýchto dokladov do slovenského jazyka, okrem dokladov predložených v českom jazyku. 

9	Variantné riešenie
9.1	Záujemcom sa neumožňuje predložiť variantné riešenie vo vzťahu k požadovanému predmetu zákazky.
9.2	Ak súčasťou ponuky bude aj variantné riešenie, variantné riešenie nebude zaradené do vyhodnocovania a bude sa naň hľadieť, akoby nebolo predložené.

10	Mena a ceny uvádzané v ponuke
10.1	Uchádzačom navrhovaná cena musí byť stanovená podľa zákona NR SR č. 18/1996 Z. z. o cenách v  znení neskorších predpisov v spojení s vyhláškou MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov a vyjadrená v eurách;
10.2	Uchádzač stanoví ceny za obstarávaný predmet zákazky na základe vlastných výpočtov, činností, výdavkov a príjmov podľa platných právnych predpisov. Uchádzač je pred predložením svojej ponuky povinný vziať do úvahy všetko, čo je nevyhnutné na úplné a riadne plnenie dohody, pričom do svojej/ich cien, ktoré nesmú byť vyjadrené číslom „0“, ani záporným číslom, zahrnie všetky náklady spojené s plnením tohto predmetu zákazky. Pri nesplnení tejto náležitosti ponuky bude verejný obstarávateľ postupovať v súlade so zákonom o verejnom obstarávaní. 
10.3	Navrhované ceny za dodanie predmetu zákazky musia obsahovať ceny za celý požadovaný predmet zákazky;
10.4	Ak je uchádzač platiteľom DPH navrhovanú zmluvnú cenu v ponuke uvedie v zložení: 
10.4.1	jednotková cena bez DPH,
10.4.2	jednotková cena vrátane DPH,
10.4.3	cena spolu bez DPH,
10.4.4	cena spolu vrátane DPH.
10.5	Ak uchádzač nie je platiteľom DPH, uvedie navrhovanú zmluvnú cenu bez DPH za celý predmet zákazky spolu. Skutočnosť, že nie je platiteľom DPH, uvedie v ponuke.
10.6	Pri určovaní cien jednotlivých položiek je potrebné vziať do úvahy pokyny na zhotovenie ponuky uvedené v týchto súťažných podkladoch vrátane návrhu dohody.
10.7	Všetky ceny a výpočty sa zaokrúhľujú na dve desatinné miesta.

11	Obsah ponuky
Ponuka predložená uchádzačom musí obsahovať doklady, dokumenty, vyhlásenia podľa oznámenia o vyhlásení verejného obstarávania a týchto súťažných podkladov, vo forme uvedenej v oznámení o vyhlásení tejto súťaže a v týchto súťažných podkladoch (doplnené tak, ako je to stanovené v týchto súťažných podkladoch). Verejný obstarávateľ odporúča uchádzačom predložiť aj podpísaný zoznam všetkých predkladaných dokladov, dokumentov a vyhlásení.
11.1	Ponuka – obsah časti ponuky označenej slovom „OSTATNÉ“:
11.1.2	Identifikačné údaje uchádzača (v prípade skupiny poskytovateľov za každého člena skupiny poskytovateľov): obchodný názov, sídlo alebo miesto podnikania, meno, priezvisko a funkcia štatutárneho orgánu (členov štatutárneho orgánu) uchádzača, IČO, IČ DPH, DIČ, bankové spojenie, číslo bankového účtu, kontaktnú osobu, kontaktné telefónne číslo, číslo faxu, e-mail, internetová adresa,
11.1.3 Vyhlásenie uchádzača – plnomocenstvá podľa vzoru priloženého k tejto časti súťažných podkladov;
11.1.4	Podmienky účasti týkajúce sa osobného postavenia, finančného a ekonomického postavenia a odbornej alebo technickej spôsobilosti, ako aj spôsob ich preukazovania je uvedený v predmetnom oznámení o vyhlásení verejného obstarávania uverejnenom dňa 21.03.2017 vo Vestníku VO č. 57/2017 pod značkou 3457 - WYP.
11.1.5	Dokumenty/doklady preukazujúce splnenie požiadaviek na predmet zákazky uvedené podľa časti súťažných podkladov B.1 Opis predmetu zákazky/požiadavky na predmet zákazky;
11.1.6	Obchodné podmienky dodania predmetu zákazky (návrh zmluvy o dielo v jednom vyhotovení) podľa časti súťažných podkladov B.2 Obchodné podmienky dodania predmetu zákazky;
11.1.7	Kópiu časti ponuky označenú ako „OSTATNÉ“ na CD/DVD nosiči vyhotovenú v zmysle bodu 7.3.
11.2	Ponuka – obsah časti ponuky označenej slovom „KRITÉRIÁ“:
	11.2.3	Návrh na plnenie kritérií podľa vzoru uvedeného v časti súťažných podkladov A.2 Kritériá na vyhodnotenie ponúk a pravidlá ich uplatnenia. 
	11.2.4	Kópiu časti ponuky označenú ako „KRITÉRIÁ“ na CD/DVD nosiči vyhotovenú v zmysle bodu 7.3.

12	Náklady na prípravu ponuky
12.1	Všetky náklady a výdavky spojené s prípravou, spracovaním a predložením ponuky znáša záujemca/uchádzač bez akéhokoľvek finančného nároku voči verejnému obstarávateľovi bez ohľadu na výsledok verejného obstarávania.
12.2	Ponuky doručené predpísaným spôsobom podľa týchto súťažných podkladov na adresu verejného obstarávateľa/adresu kontaktného miesta podľa bodu 1 týchto súťažných podkladoch, v lehote na predkladanie ponúk podľa týchto súťažných podkladov sa uchádzačom nevracajú. Zostávajú ako súčasť dokumentácie vyhláseného verejného obstarávania.

13	Oprávnenie predložiť ponuku – záujemca/uchádzač
13.1	Záujemca podľa § 2 ods. 5 písm b) zákona o verejnom obstarávaní je hospodársky subjekt, ktorý má záujem o účasť vo verejnom obstarávaní;
13.2	Uchádzač podľa § 2 ods. 5 písm c)  zákona o verejnom obstarávaní je hospodársky subjekt, ktorý predložil ponuku;
13.3	Ponuku môže predložiť aj skupina zhotoviteľov. Skupina zhotoviteľov nemusí vytvoriť právne vzťahy do predloženia ponuky. V prípade prijatia ponuky skupiny zhotoviteľov z dôvodu riadneho plnenia dohody verejný obstarávateľ vyžaduje od skupiny zhotoviteľov vytvorenie právnych vzťahov pred uzatvorením dohody. Verejný obstarávateľ neurčuje uchádzačom vytvorenie subjektu s právnou subjektivitou. Je postačujúce, aby bolo založené združenie bez právnej subjektivity na základe dohody o združení podľa § 829 Občianskeho zákonníka alebo obdobného právneho predpisu platného v inom členskom štáte EÚ. V takomto prípade je z hľadiska priehľadnosti vzťahov a prípadného vymáhania záväzkov potrebné, aby takáto dohoda bola uzatvorená písomne a aby obsahovala podmienky pre všetkých účastníkov združenia, ako sa majú pričiniť o dosiahnutie dojednaného účelu, pre ktorý združenie vzniklo. Dohoda o združení musí obsahovať splnomocnenie pre niektorého účastníka združenia na zastupovanie ostatných účastníkov združenia pri dosahovaní dojednaného účelu združenia a na vykonávanie právnych úkonov. Zmluvné strany sa v zmluve o združení nesmú odchýliť od ustanovenia § 835 ods. 2 Občianskeho zákonníka. Zmluvné strany sa zaväzujú nevystúpiť zo združenia počas platnosti dohody dohodnutej ako výsledok zadávania tejto  zákazky;
13.4	Verejný obstarávateľ môže podľa zákona pri vyhodnocovaní splnenia podmienok účasti vo verejnom obstarávaní uchádzačov a členov skupiny zhotoviteľov, ktorí sú obchodnou spoločnosťou požiadať, aby predložili zoznam všetkých svojich spoločníkov a známych akcionárov;
13.5	Obchodná spoločnosť, ktorej zakladateľom alebo spoločníkom je politická strana alebo hnutie, nemôže byť uchádzačom alebo záujemcom vo verejnom obstarávaní. Ak ponuku predloží takáto právnická osoba, alebo skupina zhotoviteľov, ktorej členom je takáto právnická osoba, nebude možné jej ponuku zaradiť do vyhodnotenia.

14	Predloženie ponuky, doplnenie, zmena a odvolanie ponuky
14.1	Každý uchádzač môže vo verejnom obstarávaní predložiť iba jednu ponuku, buď samostatne sám za seba alebo ako člen skupiny zhotoviteľov, a to výlučne v písomnej forme, doručenej osobne alebo poštovou zásielkou na adresu verejného obstarávateľa uvedenú v bode 16.1 v lehote na predkladanie ponúk podľa bodu 16.2. Uchádzač nemôže byť v tom istom postupe zadávania zákazky členom skupiny zhotoviteľov, ktorá predkladá ponuku. Uchádzač predloží úplnú ponuku v uzavretom, prípadne zapečatenom obale, zabezpečenom proti nežiaducemu otvoreniu a na ktorom budú uvedené požadované údaje podľa bodu 15 týchto súťažných podkladov. 
14.2	V prípade, že uchádzač predloží ponuku prostredníctvom poštovej prepravy, pre dodržanie lehoty na predkladanie ponúk je rozhodujúci termín doručenia tejto ponuky verejnému obstarávateľovi.
14.3	Ak sa ponuka doručuje osobne, verejný obstarávateľ vydá potvrdenie o jej prevzatí, v ktorom uvedie dátum, čas a miesto prevzatia ponuky. 
14.4	Uchádzač môže predloženú ponuku dodatočne doplniť, zmeniť alebo vziať späť do uplynutia lehoty na predkladanie ponúk.
14.5	Doplnenie, zmenu alebo späť vzatie ponuky je možné vykonať odvolaním pôvodnej ponuky na základe písomnej žiadosti uchádzača, podpísanej uchádzačom alebo osobou oprávnenou konať za uchádzača, doručenej osobne alebo zaslanej prostredníctvom poštovej zásielky na adresu podľa bodu 16.1 týchto súťažných podkladov. Doplnenú, zmenenú alebo inak upravenú ponuku je potrebné doručiť spôsobom opísaným v týchto súťažných podkladoch v lehote na predkladanie ponúk.

15	Označenie obálky ponuky
15.1	Obal ponuky musí obsahovať nasledovné údaje: 
15.1.1	adresa verejného obstarávateľa uvedená v bode 1 týchto súťažných podkladov;
15.1.2	obchodné meno a sídlo, resp. miesto podnikania uchádzača alebo obchodné mená a sídla, resp. miesta podnikania všetkých členov skupiny zhotoviteľov;
15.1.3	označenie „Súťaž – neotvárať“ a heslo súťaže „DK Zrkadlový háj“.

16	Miesto a lehota na predkladanie ponuky
16.1	Ponuku je potrebné doručiť osobne alebo poštou na adresu: Miestny úrad mestskej časti Bratislava-Petržalka, Kutlíkova 17, 852 12 Bratislava;
16.2	Lehota na predkladanie ponúk uplynie dňa 14.04.2017 o 12:00 hod.;
16.3	Ponuka predložená po uplynutí lehoty na predkladanie ponúk sa vráti uchádzačovi neotvorená;
16.4	Ponuky doručené verejnému obstarávateľovi v lehote na predkladanie ponúk sa uchádzačom nevracajú, zostávajú ako súčasť dokumentácie v zmysle § 24 zákona o verejnom obstarávaní.

17	Lehota viazanosti ponuky
17.1	Uchádzač je svojou ponukou viazaný počas lehoty viazanosti ponúk. Lehota viazanosti ponúk plynie od uplynutia lehoty na predkladanie ponúk do uplynutia lehoty viazanosti ponúk stanovenej verejným obstarávateľom.
17.2	Lehota viazanosti ponúk je verejným obstarávateľom stanovená do 15.06.2017.
17.3	V prípade, ak budú podané námietky proti postupu verejného obstarávateľa s odkladným účinkom a bude začaté konanie o námietkach alebo ak budú podané námietky proti postupu verejného obstarávateľa bez odkladného účinku a takýto odkladný účinok bude námietkam priznaný v začatom konaní o námietkach rozhodnutím Úradu pre verejné obstarávanie, bude mať takéto konanie podľa zákona odkladný účinok na konanie verejného obstarávateľa. Verejný obstarávateľ oznámi uchádzačom predpokladanú zmenu lehoty viazanosti ponúk, a to aj v prípade, ak bude začatá kontrola postupu zadávania zákazky pred uzavretím dohody s odkladným účinkom na konanie verejného obstarávateľa.

18	Dorozumievanie medzi verejným obstarávateľom a záujemcami/uchádzačmi
18.1	Verejný obstarávateľ určuje prostriedky komunikácie tak, aby boli všeobecne dostupné a aby nedošlo k obmedzeniu možnosti záujemcov alebo uchádzačov zúčastniť sa verejného obstarávania. Oznámenie, odovzdávanie podkladov a dorozumievanie medzi verejným obstarávateľom a záujemcami alebo uchádzačmi sa bude uskutočňovať písomne prostredníctvom pošty alebo iným prepravcom, faxom, elektronicky (e-mailom), telefonicky alebo ich kombináciou;
18.2	Komunikácia súvisiaca s oznámením o vylúčení, informáciou o výsledku vyhodnotenia ponúk, oznámením o výsledku vybavenia žiadosti o nápravu s odôvodnením a oznámením o zamietnutí žiadosti o nápravu s odôvodnením sa uskutoční výhradne písomne prostredníctvom pošty;
18.3	V prípade použitia revíznych postupov musí byť žiadosť o nápravu alebo námietka doručená na adresu verejného obstarávateľa v listinnej podobe prostredníctvom poštovej prepravy alebo osobne;
18.4	Ostatná komunikácia okrem komunikácie uvedenej v bodoch 19.2 a 19.3 sa bude uskutočňovať poštou, faxom, e-mailom. Z komunikácie musí byť zrejmá identifikácia záujemcu alebo uchádzača;
18.5	Na moment doručenia dôležitých písomností medzi verejným obstarávateľom a uchádzačom, záujemcom, najmä písomností, s ktorých doručením zákon o verejnom obstarávaní spája plynutie lehôt, sa použijú primerane ustanovenia o momente doručenia do vlastných rúk podľa všeobecného predpisu o správnom konaní.
Jazykom dorozumievania je štátny jazyk Slovenskej republiky, t.j. slovenský jazyk.

19	Vysvetľovanie a doplnenie súťažných podkladov
19.1	Vysvetlenie požiadaviek uvedených v oznámení o vyhlásení verejného obstarávania, podmienok účasti vo verejnom obstarávaní, súťažných podkladov alebo inej sprievodnej dokumentácie verejný obstarávateľ preukázateľne bezodkladne oznámi všetkým záujemcom, najneskôr však šesť dní pred uplynutím lehoty na predkladanie ponúk; 
19.2	O vysvetlenie môže záujemca požiadať spôsobom podľa bodu 18.1 priamo kontaktnú osobu verejného obstarávateľa podľa bodu 1;
19.3	Za včas doručenú požiadavku záujemcu o vysvetlenie sa považuje požiadavka doručená v písomnej forme najneskôr do 11.04.2017;
19.4	Ak je to nevyhnutné, verejný obstarávateľ môže doplniť informácie uvedené v súťažných podkladoch, ktoré preukázateľne oznámi súčasne všetkým záujemcom najneskôr šesť dní pred uplynutím lehoty na predkladanie ponúk.

20	Obhliadka miesta uskutočnenia prác - predmetu zákazky
20.1	Obhliadka miesta uskutočnenia prác - predmetu zákazky nie je potrebná.

21	Otváranie ponúk
21.1	Otváranie časti ponúk „Ostatné“ sa uskutoční na adrese: Miestnom úrade mestskej časti Bratislava-Petržalka, Kutlíkova 17, 852 12 Bratislava;
21.2    Termín otvárania časti ponúk „Ostatné“ sa uskutoční dňa 17.04.2017 o 10.00 hod.
21.3	Otváranie časti ponúk „Ostatné“ je neverejné. 
14.1	Termín otvárania ponúk v časti „KRITÉRIA“ bude oznámený všetkým uchádzačom, ktorí predložili ponuku a neboli vylúčení.

22	Posúdenie splnenia podmienok účasti
22.1	Verejný obstarávateľ posudzuje splnenie podmienok účasti vo verejnom obstarávaní v súlade s oznámením o vyhlásení verejného obstarávania;
22.2	Hodnotenie splnenia podmienok účasti bude založené na preskúmaní splnenia podmienok účasti týkajúcich sa osobného postavenia uchádzačov, finančného a ekonomického postavenia a technickej alebo odbornej spôsobilosti uchádzačov podľa zákona o verejnom obstarávaní. 
22.3	Komisia posúdi splnenie podmienok účasti týkajúcich sa postavenia uchádzačov v tomto verejnom obstarávaní z dokladov predložených podľa požiadaviek uvedených v oznámení o vyhlásení verejného obstarávania a bodu 11.4 týchto súťažných podkladov;
22.4	Verejný obstarávateľ písomne požiada uchádzača o vysvetlenie alebo doplnenie predložených dokladov vždy, keď z predložených dokladov nemožno posúdiť ich platnosť alebo splnenie podmienky účasti. Uchádzač požadované vysvetlenie alebo doplnenie predložených dokladov doručí verejnému obstarávateľovi do:
	22.4.1	piatich pracovných dní odo dňa doručenia žiadosti, ak verejný obstarávateľ použil s uchádzačom formu komunikácie prostredníctvom poštovej prepravy alebo
	22.4.2	dvoch pracovných dní odo dňa odoslania žiadosti, ak verejný obstarávateľ použil s uchádzačom elektronickú formu komunikácie, pokiaľ verejný obstarávateľ neurčil dlhšiu lehotu.
22.5	Verejný obstarávateľ vylúči z verejného obstarávania uchádzača, ak: 
22.5.1	nesplnil podmienky účasti,
22.5.2	predložil neplatné doklady,
22.5.3	nepredložil po písomnej žiadosti podľa bodu 22.4 vysvetlenie alebo doplnenie predložených dokladov v určenej lehote alebo
22.5.4	poskytol nepravdivé informácie alebo skreslené informácie.
22.6	Uchádzačovi bude písomne oznámené jeho vylúčenie, s uvedením dôvodu vylúčenia.

23	Vyhodnocovanie ponúk
23.1	Vyhodnocovanie ponúk komisiou je neverejné. Komisia vyhodnotí ponuky hľadiska splnenia požiadaviek verejného obstarávateľa na predmet zákazky a náležitosti ponuky, a vylúči ponuky, ktoré nespĺňajú požiadavky na predmet zákazky uvedené v oznámení o vyhlásení verejného obstarávania a v súťažných podkladoch alebo náležitosti ponuky. Ponuka nesmie obsahovať žiadne obmedzenia alebo výhrady, ktoré sú v rozpore s uvedenými požiadavkami a nesmie obsahovať také skutočnosti, ktoré sú v rozpore so všeobecne záväznými právnymi predpismi;
23.2	Uchádzač môže byť požiadaný o písomné vysvetlenie svojej ponuky. Vysvetlením ponuky nemôže dôjsť k jej zmene. Za zmenu ponuky sa nepovažuje odstránenie zrejmých chýb v písaní a počítaní.
23.3	Ak sa pri zákazke objaví mimoriadne nízka ponuka vo vzťahu k tovaru, prácam alebo službám, komisia môže písomne požiadať uchádzača o podrobnosti týkajúce sa tej časti ponuky, ktoré sú pre jej cenu podstatné. Uchádzač musí doručiť odôvodnenie nízkej ponuky do piatich pracovných dní odo dňa doručenia žiadosti, pokiaľ komisia neurčila dlhšiu lehotu. Tieto podrobnosti sa môžu týkať najmä:
23.3.1	hospodárnosti stavebných postupov;
23.3.2	technického riešenia alebo osobitne výhodných podmienok, ktoré má uchádzač k dispozícii na uskutočnenie stavebných prác;
23.3.3	osobitosti stavebných prác navrhovaných uchádzačom;
23.3.4	súladu so zákonmi, ktoré sa týkajú ochrany zamestnanosti a pracovných podmienok platných na mieste uskutočnenia stavebných prác;
23.3.5	možnosti uchádzača získať štátnu pomoc.
23.4	Komisia zohľadní vysvetlenie ponuky uchádzačom v súlade s požiadavkou podľa bodu 23.2 alebo odôvodnenie mimoriadne nízkej ponuky uchádzačom, ktoré vychádza z predložených dôkazov. Po písomnom odôvodnení mimoriadne nízkej ponuky môže komisia vyzvať uchádzača na osobnú konzultáciu na účely vysvetlenia predloženého odôvodnenia, ktorá sa nesmie konať skôr ako päť pracovných dní odo dňa doručenia pozvánky. 
23.5	Verejný obstarávateľ vylúči ponuku, ak uchádzač:
23.5.1	nedoručí písomné vysvetlenie ponuky na základe požiadavky podľa zákona v lehote piatich pracovných dní odo dňa doručenia žiadosti o vysvetlenie, ak komisia neurčí dlhšiu lehotu
23.5.2	predložené vysvetlenie ponuky nie je v súlade s požiadavkou podľa zákona;
23.5.3	nedoručí  písomné odôvodnenie mimoriadne nízkej ponuky v lehote podľa zákona;
23.5.4	nedostaví sa po výzve komisie na osobnú konzultáciu na účely vysvetlenia predloženého odôvodnenia mimoriadne nízkej ponuky alebo
23.5.5	predložené odôvodnenie mimoriadne nízkej ponuky nie je svojím obsahom v súlade s požiadavkou podľa § 53 ods. 2. zákona o verejnom obstarávaní;
23.6	Verejný obstarávateľ písomne oznámi uchádzačovi jeho vylúčenie s uvedením dôvodov vyplývajúcich najmä z nesúladu predloženej ponuky s technickými špecifikáciami, výkonnostnými požiadavkami a funkčnými požiadavkami na predmet zákazky, určenými verejným obstarávateľom podľa § 42 ods. 2 zákona,
23.7	Ponuky, ktoré neboli vylúčené, komisia vyhodnocuje podľa kritérií určených v oznámení o vyhlásení verejného obstarávania na základe pravidiel ich uplatnenia určených v časti súťažných podkladoch A.2 Kritériá na vyhodnotenie ponúk a pravidlá ich uplatnenia.

24	Informácia o výsledku vyhodnocovania ponúk
24.1	Ak v prípade podľa § 39 zákona o verejnom obstarávaní nedošlo k predloženiu dokladov preukazujúcich splnenie podmienok účasti skôr, verejný obstarávateľ a obstarávateľ sú povinní po vyhodnotení ponúk vyhodnotiť splnenie podmienok účasti uchádzačmi, ktorí sa umiestnili na prvom až treťom mieste v poradí. Ak dôjde k vylúčeniu uchádzača alebo uchádzačov, vyhodnotí sa následne splnenie podmienok účasti ďalšieho uchádzača alebo uchádzačov v poradí tak, aby uchádzači umiestnení na prvom až treťom mieste v novo zostavenom poradí spĺňali podmienky účasti za predpokladu, že existuje dostatočný počet uchádzačov. Verejný obstarávateľ a obstarávateľ písomne požiadajú uchádzačov o predloženie dokladov preukazujúcich splnenie podmienok účasti v lehote nie kratšej ako päť pracovných dní odo dňa doručenia žiadosti a vyhodnotia ich podľa § 40;
24.2	Verejný obstarávateľ po vyhodnotení ponúk, po skončení postupu podľa bodu 23.1 a po odoslaní všetkých oznámení o vylúčení uchádzača bezodkladne písomne oznámi všetkým uchádzačom, ktorých ponuky sa vyhodnocovali, výsledok vyhodnotenia ponúk, vrátane poradia uchádzačov a súčasne zverejní informáciu o výsledku vyhodnotenia ponúk a poradie uchádzačov v profile;
24.3	Úspešnému uchádzačovi oznámi, že jeho ponuku prijíma, neúspešnému uchádzačovi oznámi, že neuspel a dôvody neprijatia jeho ponuky. Každému uchádzačovi, záujemcovi a účastníkom tohto verejného obstarávania verejný obstarávateľ zašle so zreteľom na § 166 ods. 1 písm. c) zákona o verejnom obstarávaní oznámenie o výsledku verejného obstarávania. V oznámení uvedie identifikáciu úspešného uchádzača, informáciu o charakteristikách a výhodách prijatej ponuky a lehotu, v ktorej môže byť podaná námietka podľa § 170 ods. 3 písm. f) zákona o verejnom obstarávaní.

25	Uzavretie zmluvy
25.1	Verejný obstarávateľ uzatvorí zmluvu s úspešným uchádzačom v zmysle § 56 zákona o verejnom obstarávaní v lehote viazanosti ponúk  a to najskôr šestnásty deň odo dňa odoslania informácie o výsledku vyhodnocovania ponúk všetkým uchádzačom, ktorých ponuky boli vyhodnocované, ak nebola doručená žiadosť o nápravu, ak žiadosť o nápravu bola doručená po uplynutí lehoty podľa zákona o verejnom obstarávaní alebo ak neboli podané námietky podľa zákona o verejnom obstarávaní;
25.2	Bez toho, aby boli dotknuté ustanovenia zákona o verejnom obstarávaní súvisiace s uzavretím zmluvy, ak boli podané námietky podľa zákona o verejnom obstarávaní, verejný obstarávateľ môže uzavrieť zmluvu s úspešným uchádzačom alebo uchádzačmi ak nastane jedna zo skutočností uvedených v § 56 ods. 8 zákone.
25.3	Úspešný uchádzač je povinný poskytnúť verejnému obstarávateľovi riadnu súčinnosť potrebnú na uzavretie zmluvy tak, aby mohla byť uzatvorená do 30 dní odo dňa uplynutia lehoty podľa § 56 odsekov 4 až 8 zákona o verejnom obstarávaní, ak bol na jej uzatvorenie písomne vyzvaný. Ak úspešný uchádzač odmietne uzavrieť zmluvu alebo nesplní povinnosť podľa prvej vety, verejný obstarávateľ ju môže uzatvoriť s uchádzačom, ktorý sa umiestnil ako druhý v poradí. Ak uchádzač, ktorí sa umiestnil druhý v poradí odmietne uzavrieť zmluvu alebo neposkytne verejnému obstarávateľovi riadnu súčinnosť, potrebnú na jej uzavretie tak, aby mohla byť uzatvorená do 30 dní odo dňa, keď bol k jej uzavretiu písomne vyzvaný, verejný obstarávateľ môže uzatvoriť zmluvu s uchádzačom, ktorý sa umiestnil ako tretí v poradí. Uchádzač, ktorý sa umiestnil tretí v poradí je povinný poskytnúť verejnému obstarávateľovi riadnu súčinnosť, potrebnú na uzavretie zmluvy tak, aby mohla byť uzatvorená do 30 dní odo dňa, keď bol k jej uzavretiu písomne vyzvaný;
25.4	Uzavretá zmluva nesmie byť v rozpore so súťažnými podkladmi, s ponukou predloženou úspešným uchádzačom.

26	Ďalšie informácie
26.1	Pracovný čas verejného obstarávateľa pre účely tohto verejného obstarávania je v pracovných 
dňoch v čase od 800 hod. do 1400 hod., v piatok od 800 hod. do 1200 hod., kedy je možné doručovať písomnosti osobne;
26.2	Po prevzatí súťažných podkladov môže záujemca elektronickou formou (e-mailom) požiadať o zaslanie návrhu dohody a formulárov potrebných k predloženiu ponuky.
26.3	Proces tohto verejného obstarávania, ktorý osobitne neupravujú tieto súťažné podklady, sa riadi príslušnými ustanoveniami zákona o verejnom obstarávaní.

Vyhlásenie uchádzača

1.	Vyhlasujeme, že súhlasíme s podmienkami verejnej súťaže na predmet zákazky „Zateplenie strechy s časťou fasády a obnova bleskozvodu Domu kultúry Zrkadlový háj na Rovniankovej 3, Bratislava“, ktoré určil verejný obstarávateľ v oznámení o vyhlásení verejného obstarávania a v súťažných podkladoch.
2.	Vyhlasujeme, že všetky predložené doklady a údaje uvedené v ponuke sú pravdivé a úplné. 
3.	Vyhlasujeme, že predkladáme iba jednu ponuku a nie sme v tom istom postupe zadávania zákazky členom skupiny poskytovateľov, ktorá predkladá ponuku.
4.	Vyhlasujeme, že dávame písomný súhlas k tomu, že doklady, ktoré poskytujeme v súvislosti s týmto verejným obstarávaním, môže verejný obstarávateľ spracovávať podľa zákona č. 428/2002 Z. z. o ochrane osobných údajov v znení neskorších predpisov.

Iba pre skupinu poskytovateľov

5.	Vyhlasujeme ako skupina poskytovateľov, zložená z členov skupiny ............... (uviesť obchodné meno, sídlo/miesto podnikania, meno, priezvisko a funkciu osoby/osôb oprávnených konať za člena skupiny), že v prípade prijatia našej ponuky, vytvoríme pred uzatvorením dohody z dôvodu jej riadneho plnenia právne vzťahy.
6.	Skupina poskytovateľov udeľuje plnomocenstvo 
................................................................. ,
(obchodné meno, sídlo alebo miesto podnikania jedného z členov skupiny poskytovateľov )
na základe ktorého je člen skupiny poskytovateľov oprávnený komunikovať, prijímať pokyny a konať za skupinu poskytovateľov vo veciach týkajúcich sa verejnej súťaže na predmet zákazky „Zateplenie strechy s časťou fasády a obnova bleskozvodu Domu kultúry Zrkadlový háj na Rovniankovej 3, Bratislava“.

Dátum: ......................................... 				Podpis: ............................................
						vypísať meno, priezvisko a funkciu
	oprávnenej osoby uchádzača

Poznámka:
-	podpis uchádzača alebo osoby oprávnenej konať za uchádzača
(v prípade skupiny poskytovateľov podpis každého člena skupiny poskytovateľov alebo osoby oprávnenej konať za každého člena skupiny poskytovateľov)

A.2  KRITÉRIÁ NA VYHODNOTENIE PONÚK A PRAVIDLÁ ICH UPLATNENIA

1	Jediným kritériom na vyhodnotenie ponúk je v zmysle § 44 ods. 3 písm. c) zákona o verejnom obstarávaní najnižšia cena.
2	V tomto kritériu sa bude hodnotiť cena predmetu zákazky vypočítaná a vyjadrená podľa bodu 10 časti súťažných podkladov A.1 Pokyny pre záujemcov a uchádzačov a podľa časti súťažných podkladov B.2 Spôsob určenia ceny  ako cena spolu v eur vrátane DPH za celý predmet zákazky.
3	Uchádzač vo svojej ponuke predloží návrh na plnenie kritérií podľa priloženého vzoru k tejto časti súťažných podkladov.
4	Hodnotenie ponúk uchádzačov bude spočívať v porovnaní výšky navrhnutej ponukovej ceny spolu v eur bez DPH uvedených v jednotlivých ponukách uchádzačov.
5	Úspešným uchádzačom v tejto verejnej súťaži sa stane uchádzač, ktorý navrhne najnižšiu cenu spolu v eur vrátane DPH za celý predmet zákazky. Ostatní uchádzači, ktorí navrhli za dodanie predmetu zákazky cenu vyššiu ako ponúkol úspešný uchádzač, v tejto verejnej súťaži neuspejú.
6	Všetky výpočty sa zaokrúhľujú na dve desatinné miesta.

Návrh na plnenie kritérií

Údaje:    Obchodné meno uchádzača 	........................................................................................

               Sídlo alebo miesto podnikania uchádzača ......................................................................................
(v prípade skupiny poskytovateľov za každého člena skupiny poskytovateľov)

kritérium: najnižšia cena	
Uskutočnenie stavebných prác	Celková cena
v € vrátane DPH za celý predmet zákazky	
„Zateplenie strechy s časťou fasády a obnova bleskozvodu Domu kultúry Zrkadlový háj na Rovniankovej 3, Bratislava“		

V ……………….…….., dňa ....................				……………………………….......................
					    vypísať meno, priezvisko a funkciu
          oprávnenej osoby uchádzača

Poznámka:
podpis uchádzača alebo osoby oprávnenej konať za uchádzača (v prípade skupiny poskytovateľov podpis každého člena skupiny poskytovateľov alebo osoby oprávnenej konať za každého člena skupiny poskytovateľov).

B.1 Opis predmetu zákazky/požiadavky na predmet zákazky

Opis – viď. príloha projektová dokumentácia, výkaz výmer a technická správa

Predmetom verejného obstarávania je zateplenie strechy s časťou fasády nachádzajúcej sa na streche objektu domu kultúry Zrkadlový háj na Vígľašskej číslo 1, Bratislava-Petržalka, podľa tendrovej dokumentácie.
Súčasne so zateplením strechy domu kultúry Zrkadlový háj  je potrebné vykonať aj obnovu bleskozvodu a uzemnenia.

B.2 SPÔSOB URČENIA CENY

Verejný obstarávateľ požaduje stanoviť  cenu predmetu zákazky dohodou zmluvných strán podľa zákona č.18/1996 Z. z. o cenách v znení vyhlášky MF SR č.87/1996 Z. z., ktorou sa vykonáva zákon  č.18/1996 Z. z. o cenách v znení neskorších predpisov. 
Uchádzač spracuje cenu v EUR v členení:
Cena v EUR bez DPH
% sadzba DPH
DPH v EUR
Cena v EUR s DPH

Do ceny je nutné premietnuť maximálne preukázateľné, ekonomicky oprávnené náklady na predmet zákazky a primeraný zisk. 

Verejný obstarávateľ požaduje vpísať ceny do neoceneného položkového výkazu výmer. V prípade, že uchádzač nedodrží horeuvedené požiadavky bude jeho ponuka z verejnej súťaže vylúčená.

B.3 OBCHODNÉ PODMIENKY USKUTOČNENIE PREDMETU ZÁKAZKY PREDMETU ZÁKAZKY

1.	Výsledkom tohto verejného obstarávania bude uzatvorenie zmluvy. Uzavretá zmluva nesmie byť v rozpore so súťažnými podkladmi a s ponukou predloženou úspešným uchádzačom.
2.	Verejný obstarávateľ uzavrie zmluvu v lehote viazanosti ponúk podľa bodu 17.2 časti A.1 týchto súťažných podkladov. Verejný obstarávateľ požaduje v zmluve akceptovať záväzky zmluvných strán, ktoré sú uvedené v tejto časti súťažných podkladov. Táto časť súťažných podkladov obsahuje požiadavky verejného obstarávateľa, ktoré musia byť v plnom rozsahu premietnuté do zmluvy, ktorá bude uzatvorená s úspešným uchádzačom. 
3.	Uchádzač vo svojej ponuke predloží vyplnené obchodné podmienky dodania predmetu zákazky (návrh zmluvy v jednom vyhotovení) podľa tejto časti súťažných podkladov a návrh zmluvy podpíše, čím sa zaviaže, že ak bude vyhodnotený ako úspešný uchádzač, uzavrie s verejným obstarávateľom za týchto podmienok Zmluvu o dielo.
4.	V prípade skupiny poskytovateľov úspešný uchádzač musí pred podpisom zmluvy predložiť originál alebo úradne osvedčenú kópiu dokladu preukazujúcu vytvorenie požadovaných právnych vzťahov.

Návrh zmluvy

Zmluva o dielo 
uzavretá podľa § 536 a nasl. Obchodného zákonníka

medzi

1)	Objednávateľom: 	Kultúrne zariadenia Petržalky
	Rovniankova 3, 852 01 Bratislava
	Zastúpeným:               	Ing. Peter Litomerický, riaditeľ KZP
	IČO:                          	00 179  949
	DIČ:                          	20209107837
	Bankové spojenie:     	Prima banka Slovensko, a.s. 
	IBAN:                 	SK67 5600 0000 0018 0067 7006

a

2)	Zhotoviteľom: 	
	so sídlom: 		
	zastúpeným: 		
	bankové spojenie: 		
	IBAN:		
	IČO:	
	DRČ:
	IČ DPH:			
	Zapísaný v obchodnom registri Okresného súdu 
			
Článok I.
Predmet  plnenia

1.	Zhotoviteľ sa zaväzuje zhotoviť pre objednávateľa dielo, ktorým sú stavebné práce „Zateplenie strechy s časťou fasády  a obnova bleskozvodu  Domu kultúry Zrkadlový háj na Rovniankovej 3, Bratislava.
	Objednávateľ sa zaväzuje dielo prevziať a zaplatiť za zhotovenie diela zmluvnú cenu podľa čl. II. tejto zmluvy.
2.	Zhotoviteľ sa zaväzuje zhotoviť dielo vo vlastnom mene, na vlastnú zodpovednosť v rozsahu uvedenom v prílohe č.1 – položkový rozpočet stavby.
3.	Zhotoviteľ realizujúci zmluvne dohodnuté práce je povinný dokladovať kvalitu vykonaných prác a zároveň doložiť doklady, ktoré budú dokumentovať zabezpečenie požadovaných kvalitatívnych ukazovateľov diela (napr. certifikáty výrobkov, atesty, záručné listy, revízne správy, atď.).

Článok II.
Cena

1.	Cena za dielo je stanovená dohodou zmluvných strán v súlade so zák. č.  18/1996 Z. z.   o cenách, v znení neskorších predpisov, a vyhláškou MF SR č. 87/1996 Z. z. a je doložená zhotoviteľom vypracovaným položkovitým ocenením výkazom výmer, ktorý tvorí prílohu č. 1 k tejto zmluve.
2.	Zhotoviteľ zhotoví dielo v rozsahu, kvalite a lehotách podľa tejto zmluvy. Dohodnutá zmluvná cena za zhotovenie diela je stanovená na celkovú dohodnutú zmluvnú cenu podľa špecifikácie prác uvedených v prílohe č. 1 na sumu ............... s DPH.
	Táto cena určená podľa rozpočtu je nemenná a je platná po celú dobu výstavby bez ohľadu na vývoj inflácie, zmeny daňových sadzieb, či iných skutočností premietajúcich sa do cien výrobkov resp. Služieb na trhu. Zmluvné strany sa výslovne dohodli, že nejde o tzv. cenu podľa rozpočtu bez záruky jeho úplnosti podľa § 547 ods. 2 Obchodného zákonníka alebo rozpočtu nezáväzného podľa § 547 ods. 3 Obchodného zákonníka, pričom na jeho výšku nemá vplyv vynaloženie či výška akýchkoľvek nákladov či poplatkov k úhrade ktorých je zhotoviteľ podľa zmluvy povinný. V cene podľa článku III bod 3.1 sú obsiahnuté aj náklady na vybudovanie, prevádzku, údržbu a vypratanie zariadenia staveniska zhotoviteľa, ďalej všetky správy, skúšky, atesty, certifikáty a pod.
3.  	Zhotoviteľ sa zaväzuje, že nezrealizované práce a dodávky odsúhlasené objednávateľom, projektantom a stavebným dozorom budú z ceny diela odpočítané a to v cene v akej sú zahrnuté do rozpočtu. Ak sa pri vykonávaní diela objaví potreba prác nezahrnutých v projektovej dokumentácii, vo výkaze výmer a pokiaľ tieto činnosti neboli predvídateľné v čase uzavretia zmluvy (naviac práce), prípadne zmena technológie, materiálov, rozšírenie alebo zúženie predmetu diela, musia byť tieto skutočnosti vždy predmetom písomného odsúhlasenia zmluvnými stranami a to zápisom v stavebnom denníku. V prípade ak by mali takéto naviac práce, či iné zmeny vplyv na výšku dohodnutej ceny uvedenej v tomto článku, môže sa tak stať len na základe písomného dodatku k tejto zmluve, podpísaného oboma zmluvnými stanami.

Článok III.
Čas plnenia

1.	Zhotoviteľ sa zaväzuje zhotoviť dielo v rozsahu podľa prílohy č. 1 v dohodnutom čase nasledovne:
	-	Termín začatia: do piatich dní od odovzdania staveniska 	
	-     	Termín ukončenia:  do troch mesiacov od odovzdania staveniska
2. 	V prípade nepriaznivých klimatických podmienok, ktoré budú zaznamenané, bude ďalší postup prác vzájomne konzultovaný a riešený dodatkom k zmluve tak, aby bol dodržaný požadovaný technologický postup prác a kvalita diela.

Článok IV.
Vlastnícke právo na  zhotovovanú vec a nebezpečenstvo škody na nej

Vlastnícke právo na zhotovovanú vec prechádza na objednávateľa, dňom úhrady faktúry vystavenej zhotoviteľom na základe odsúhlaseného súpisu vykonaných prác. Nebezpečenstvo za škody na zhotovovanej veci prechádza na objednávateľa dňom odovzdania a prevzatia diela uvedenom v zápisnici o úspešnom odovzdaní a prevzatí diela v celom rozsahu dohodnutom v tejto zmluve a zaplatením ceny za celé dielo podľa článku II.

Článok V.
Zodpovednosť za vady diela a reklamácie

1.	Zhotoviteľ zodpovedá za vady diela v zmysle § 560 a nasl. Obchodného zákonníka.
2.	Zhotoviteľ preberá záruku za akosť diela. Záručná doba diela je 60 mesiacov. Dielo bude počas záručnej doby spôsobilé na zmluvný účel a zachová si počas tejto lehoty dohodnuté vlastnosti.
3.	Záručná doba začína plynúť odo dňa odovzdania a prevzatia diela bez vád a nedorobkov objednávateľovi v zmysle tejto dohody.
4.	Počas záručnej doby uplatňuje objednávateľ vady diela písomnou reklamáciu zaslanou zhotoviteľovi. V reklamácii objednávateľ uvedie reklamovanú vadu diela a stručne ju opíše. Zhotoviteľ  na podnet objednávateľa zvolá reklamačné konanie, ktoré sa začne do 5 dní odo dňa doručenia reklamácie.
5.	Zhotoviteľ je povinný uznanú a oprávnenú reklamáciu odstrániť bezplatne v termíne, ktorý zmluvné strany dohodnú na reklamačnom konaní po posúdení rozsahu a charakteru vady diela.

Článok VI.
Platobné podmienky

1.	Úhrada ceny za dielo bude realizovaná po skončení a prevzatí prác. Objednávateľ neposkytne zhotoviteľovi preddavok ani zálohu na vykonávanie diela
2.	Zhotoviteľ je povinný po skončení prác na diele predložiť objednávateľovi na overenie súpis vykonaných prác. Objednávateľ je povinný tento súpis overiť a podpísať najneskôr do 1 pracovného dňa nasledujúceho po dni, v ktorom mu zhotoviteľ predložil súpis vykonaných prác k overeniu. Objednávateľ je povinný zaplatiť faktúry v lehote do 60 dní odo dňa jej doručenia. Zaplatenie faktúry je podmienené riadnym zhotovením celého diela a jeho úspešným zápisničným  odovzdaním a prevzatím. 
3	Prílohou faktúry bude aj zápisnica o odovzdaní diela. Zápisnicu o odovzdaní diela podpisuje objednávateľ a zhotoviteľ.
4. 	Zmluvné strany sa dohodli, že faktúra bude mať tieto náležitosti:
a.	označenie faktúry: „daňový doklad“, číslo faktúry,
b.	označenie objednávateľa a zhotoviteľa, IČO, DIČ,
c.	predmet diela, číslo zmluvy, názov stavby,
d.	deň vystavenie faktúry a lehotu splatnosti,
e.	označenie banky, číslo účtu v tvare IBAN
f.	cenu za jednotku množstva a ďalšie cenové náležitosti,
g.	dodacie listy materiálov
h.	schválený súpis vykonaných prác
i.	stavebný denník + fotodokumentácia (priebehu stavby a konečného stavu stavby)
j.	celkovú fakturovanú čiastku a náležitosti pre účely DPH, najmä zdaniteľného plnenia.

Článok VII.
Zmluvné pokuty

1.	Ak zhotoviteľ odovzdá dielo uvedené v článku I. po termíne uvedenom v článku III. zaplatí zmluvnú pokutu vo výške 0,05 percenta z ceny uvedenej v článku II. za každý začatý deň omeškania.
2.	Ak zhotoviteľ neodstráni vady v dohodnutom termíne zaplatí zmluvnú pokutu za každú vadu vo výške 33,- € za každý deň omeškania.
3.	V prípade omeškania s vyprataním staveniska zaplatí zhotoviteľ zmluvnú pokutu vo výške 33,- € za každý deň omeškania.
4.	Úhradu zmluvných pokút môže objednávateľ uplatniť jednostranným zápočtom z konečnej faktúry.
5.	Ak objednávateľ neuhradí  faktúru zhotoviteľovi v termíne dohodnutom v čl. VI tejto zmluvy je objednávateľ povinný zaplatiť zhotoviteľovi zmluvnú pokutu vo výške  0,05 % z dlžnej sumy za každý aj začatý deň omeškania.

Článok VIII.
Záväzky objednávateľa podmieňujúce plnenie zhotoviteľa

Objednávateľ zodpovedá za protokolárne odovzdanie staveniska. Zhotoviteľ je povinný na výzvu objednávateľa stavenisko prevziať a začať viesť stavebný denník.

Článok IX.
Spolupôsobenie zmluvných strán, zodpovednosť za škodu a odovzdanie diela

1.	Zmluvné strany sa dohodli, že objednávateľ poskytne zhotoviteľovi za účelom predmetu plnenia tejto zmluvy odberné miesta na pripojenie el. energie a vody pre technologické účely. Všetky poplatky a náklady spojené s odvozom, so skládkou, likvidáciou či s iným nakladaním s odpadmi, obalmi či inými nepotrebnými materiálmi pri vykonávaní diela znáša zhotoviteľ. Zhotoviteľ znáša i všetky náklady spojené s ochrannými a bezpečnostnými opatreniami potrebnými pri vykonávaní diela.
2.	Zhotoviteľ zodpovedá za dodržiavanie bezpečnostných a požiarnych predpisov a hygieny práce jeho zamestnancami, ako aj za celú kontrolnú činnosť v tejto oblasti v súlade s v súčasnosti platnými predpismi BOZP a PO i počas realizácie prác (diela) a zabezpečí, aby tieto predpisy boli dodržané aj v záujme ochrany  tretích  osôb. Na  stavenisko môžu  vstupovať  len  poverení  pracovníci  zhotoviteľa  a objednávateľa.
3.  	Zhotoviteľ zodpovedá za čistotu a poriadok na pracovisku a je povinný priebežne odstraňovať na svoje náklady a nebezpečenstvo ďalšie odpady a nečistoty, ktoré vznikli z jeho činnosti.
4. 	Odvoz a množstvo odpadu zhotoviteľ musí preukázateľne evidovať, v prípade nebezpečného odpadu musí zhotoviteľ odvoz a likvidáciu odpadu zabezpečovať výlučne tretími osobami, ktoré majú na túto činnosť oprávnenie.
5.	Zhotoviteľ je povinný dielo odovzdať protokolárne, zápisom o odovzdaní a prevzatí diela spolu s vyprataním staveniska a jeho uvedením do pôvodného stavu. Zápis vykoná zástupca zhotoviteľa a objednávateľa. Obsahom zápisu o odovzdaní a prevzatí diela bude najmä:
•	vyhlásenie  objednávateľa , že  dielo  preberá, ak nie, objednávateľ musí uviesť zápisom dôvody prečo dielo neprevzal,
•	zhodnotenie kvantity a kvality zhotoveného diela, 
•	súpis drobných vád a nedorobkov, ktoré nebránia riadnemu  užívaniu  diela  s  termínmi   na  ich odstránenie, pokiaľ sa objednávateľ  rozhodne prevziať  dielo s  drobnými  vadami  a nedorobkami.

Článok X.
Záverečné ustanovenia

1. 	Táto zmluva vzniká dohodou o celom jej obsahu. 
2.	Meniť alebo dopĺňať text, ako aj naviac práce tejto zmluvy možno len formou písomných dodatkov dohodnutých v celom rozsahu a podpísaných oprávnenými zástupcami oboch zmluvných strán.
3.	V ostatných otázkach neupravených touto zmluvou platia predovšetkým ustanovenia Obchodného zákonníka, najmä o zmluve o diele, a ostatné všeobecne záväzné predpisy platné v Slovenskej republike. V prípade sporu budú zmluvné strany spor riešiť prednostne dohodou. V prípade neúspechu mimosúdneho rokovania sa môže ktorákoľvek zo zmluvných strán obrátiť na príslušný súd. 
4.	Túto zmluvu uzatvorili strany slobodne, vážne bez skutkového alebo právneho omylu a na znak súhlasu ju vlastnoručne podpísali.
5.	Podmienky pre odstúpenie od zmluvy:
•	neodovzdanie prác v predpísanej kvalite podľa noriem STN-EN
•	nedodržanie predpísaného technologického postupu
•	prekročenie termínov ukončenia prác alebo lehôt na odovzdanie diela  o viac ako 30 dní mimo podmienok dodržania technologických postupov a v prípade ak k omeškaniu došlo z dôvodov na strane objednávateľa neuhradenie faktúry objednávateľom viac ako 30 dní po splatnosti.
6.	Odstúpenie od zmluvy z niektorého z dôvodov uvedených v odseku 5 tohto článku nadobúda účinnosť dňom doručenia písomného odstúpenia od zmluvy druhej zo zmluvných strán.  
7. 	Táto zmluva sa vyhotovuje v 6 vyhotoveniach, z ktorých štyri vyhotovenia dostane objednávateľ a dve vyhotovenia zhotoviteľ.
8. 	Prílohu č. 1 k tejto zmluve tvorí  ocenený výkaz výmer

V Bratislave, dňa  						V ......................., dňa

...........................................................				 ....................................................
                 objednávateľ					      zhotoviteľ